# data[].attributes.body
SAVONLINNA la 4.7.2026

Saimaa-ranking osakilpailu, Savon Regatan 4. osakilpailu

Säännöt​

Kilpailussa noudatetaan kansainvälisiä kilpapurjehdussääntöjä, FinRating -tasoitussääntöä, osallistuvien veneiden luokkasääntöjä, Saimaa-ranking sääntöjä ja kirjallisia purjehdusohjeita.

Kilpailuluokat ​

Racing I -luokka (FinRating >0,900), Racing II -luokka (FinRating <=0,900) sekä Perhesarja, Saimaa-ranking -sääntöjen mukaan.

Mikäli Racing I- tai Racing II-luokkaan osallistuva FinRating-taulukkovene aikoo purjehtia ilman spinaakkeria, tulee sen ilmoittaa käyttämänsä tasoituslukuhyvitys (-0,023) viimeistään keskiviikkona 1.7. klo 11.30 Hannu Juvoselle sähköpostilla hannu.juvonen@fimnet.fi. Sen jälkeen voi osallistua vain perus -FinRating -kertoimella. Sama aikarajoitus koskee NS-mittakirjalla purjehtimista. Perhesarjaan osallistuva voi ilmoittaa purjehtivansa ilman spinaakkeria kilpailutoimistoon la 4.7.kello 9.30 mennessä.

Kilpailun aikataulu​

Ilmoittautuminen sähköisesti osoitteessa urly.fi/49Ao tai kilpailutoimistossa Savonlinnan Spahotel Casinon terassilla tai sateen sattuessa Spahotel Casinon sisäänkäynnin vasemmalla puolella olevassa kabinetissa la 4.7. klo 9.00 - 9.30. Kipparikokous kilpailutoimistossa la 4.7. klo 9.30 - 9.45, jonka jälkeen lähdöt klo 11.30 alkaen. Mikäli tuuliolosuhteet eivät mahdollista kilpailua aiemmin, viimeinen mahdollinen lähtöaika la 4.7. on klo 14.30. Mikäli lähtö 4.7. ei ole mahdollinen, 5.7. voi olla varapäivä, jos tuuliolosuhteiden ennustetaan muuttuvan. Tällöin asiasta informoidaan kipparikokouksessa klo 15.30 ja sähköisellä ilmoitustaululla, joka löytyy ilmoittautumislinkistä. Lähtöluokat määritellään eri sarjojen venemäärät huomioiden. Palkintojenjako on kilpailutoimistossa kello 19.00, tai tunti kilpailun päättymisen jälkeen.

Osallistumismaksu ​20 € / venekunta, maksu suoraan SLPS:n pankkitilille: FI54 2035 1800 ​​​0672 28, josta tulee olla esittää tosite sitä kysyttäessä.

Kilpailualue

Kilpailualueena on Savonlinnan pohjoispuolinen Haapavesi liitteenä olevien reittikarttojen mukaisesti, reitti määritellään luokkakohtaisesti kilpailupäivän ennustettujen tuuliolosuhteiden mukaan, purjehdusohje julkaistaan 3.7. sähköisellä ilmoitustaululla ja paperiversiona kilpailutoimistossa kipparikokouksen yhteydessä.

Lähtöalue sijaitsee Suuren Suottaansaaren länsipuolella Kasinon vierasvenesataman sisäänajosta luoteeseen (kartta). Aluetta rajoittaa kääntömerkkeinä luoteessa Matarinniemen vasemmanpuolinen viitta (kartta), lännessä Ruoholuodon oikeanpuolinen viitta (kartta) ja kaakossa Vasikkamatalan oikeanpuolinen viitta (kartta). Kaikkien näiden viittojen ympärillä on tänä kesänä tehtyjen mittausten perusteella veden syvyys yli 3 m, Vasikkamatalan viitan itäpuolella huomioitava kartan mukainen matala. Lähtöalueen ja kääntömerkkien lisäksi muut alueella olevat saaret, luodot ja merimerkit saa ohittaa vapaasti valittavalla tavalla, mutta ne ovat purjehdussääntöjen tarkoittamia esteitä.

Tuloslaskenta ​Kilpailussa käytetään aikaa-ajalle tasoitusta, tulokset lasketaan FinRating -tasoitussäännön mukaisesti.

Palkinnot ​Kilpailussa palkitaan kunkin luokan kolme parasta venettä.

Lisätietoja​Hannu Juvonen, 040-661 4215

Reipasta purjehduskilpailua! t. Savonlinnan Pursiseura

# data[].attributes.body
Oopperaregatta 2026

4.7.2026 Savonlinna Haapavesi

PURJEHDUSOHJE

Säännöt

Kilpailussa noudatetaan ISAF:n purjehduksen kilpailusääntöjä, FinRating-tasoitussääntöä, Saimaa Ranking-sääntöjä sekä annettuja purjehdusohjeita.

Kilpailussa sovelletaan 360o käännösrangaistusta sääntöjen 44.1 ja 44.2 sijaan.

Kilpailukelpoisuus

Kilpailuun voivat osallistua kaikki köliveneet, jotka ovat FinRating-taulukkoveneitä tai joilla on FinRating-todistus.

Veneen tulee olla katsastettu vähintään luokkaan 3. Kuitenkin H-veneen ja kansanveneen tai vastaavan yksityyppiveneen katsastusluokka on vähintään 4.

Veneen on purjehdittava katsastusluokkansa mukaisin varustein.

Kilpailuun osallistuvilla veneillä tulee olla voimassa oleva

vastuuvakuutus.

Kilpailuluokat

Racing I ja II -luokat

Perhe -luokka

Jos Perhe -luokan veneelle ei ole FinRating-kerrointa, se voidaan tarvittaessa arvioida.

Jos luokassa on vähemmän kuin kolme venettä, luokkia voidaan yhdistää.

Kilpailun aikataulu

Kipparikokous Spahotel Casinon laiturilla tai sateen sattuessa sisäänkäynnin vasemmalla puolella olevassa kabinetissa la 4.7. klo 9.30.

Valmiusviestit 5, 4 ja 1 min ennen starttia.

Racing I -luokka, ensimmäinen valmiusviesti klo 11.25

Racing II -luokka, ensimmäinen valmiusviesti klo 11.35

Perhe -luokka, ensimmäinen valmiusviesti klo 11.45

Muutoksia voidaan tehdä luokkien venemäärän tarkentuessa ja siitä tiedotetaan kipparikokouksessa.

Palkintojen jako kipparikokouksen paikassa n. klo 19.00.

Pistelaskujärjestelmä

Kilpailussa noudatetaan Saimaa Ranking –pistelaskujärjestelmää. Jos vene ei ole ranking-kelpoinen, se saa tuloksen mukaisen sijoituksen ja palkinnon, mutta sitä ei huomioida ranking-pisteitä laskettaessa.

Tiedotukset kilpailijoille

Virallinen ilmoitustaulu sijaitsee internet-osoitteessa

https://urly.fi/49Ao

Rata

Lähtölinja sijoitetaan kartan mukaiselle lähtöalueelle niin, että linja on mahdollisimman lähellä vastatuulta. Linjan oikea pää on tuomariveneen masto (m/y Sonja, valkoinen teräsvene) ja vasen pää oranssi lieriöpoiju. Lähtöjen jälkeen lähtölinja toimii porttina radalla ja maalilinjana.

Lähtö- ja maalilinjan lisäksi radan kääntömerkkeinä toimivat karttojen mukaiset Matarinniemen vasemmanpuoleinen viitta, Ruoholuodon oikeanpuoleinen viitta ja Vasikkamatalan oikeanpuoleinen viitta. Merkkien kiertojärjestys ja suunta ilmoitetaan kipparikokouksessa. Ratakaaviosta jaetaan paperituloste, tätä purjehdusohjetta ei jaeta paperiversiona. Mahdolliset muutokset informoidaan kipparikokouksessa ja ne ovat myös sähköisten purjehdusohjeiden täydennyksinä. Rata pyritään tekemään niin, että nopein vene suoriutuu siitä n. 3 tunnissa. Kaikki luokat purjehtivat saman radan.

Lähtö

Lähdöt tapahtuvat kolmessa erässä.

1. lähtö, Racing I klo 11.30

2.lähtö, Racing II klo 11.40

3.lähtö, perhesarja klo 11.50

Lähtöviestitys on seuraava:

kaikki lähtöviestit annetaan äänimerkillä ja lippuviesteillä.

lähdön valmiusviesti, luokkalippu ylös, 5 min

lähdön valmiusviesti, lippu P ylös 4 min

lähdön valmiusviesti, lippu P alas 1 min

LÄHTÖ, luokkalippu alas

Takaisinkutsu

Yksittäinen takaisinkutsu on pitkä äänimerkki ja viestilippu X. Yleinen takaisinkutsu on ensimmäinen korvausviiri ja kaksi lyhyttä äänimerkkiä.

Uusi 5 min valmiusviesti annetaan 1 minuutti ensimmäisen korvausviirin alas laskemisen (yksi äänimerkki) jälkeen. Seuraavien luokkien lähdöt siirtyvät vastaavasti.

Enimmäisaika

Enimmäisaika, jonka kuluessa luokan kärkiveneen on tultava maaliin on 4 tuntia 30 minuuttia luokan lähdöstä. Vene, joka ei ole saapunut maaliin 60 min. kuluessa (Perhe-sarjassa 90 min.) luokan ensimmäisen veneen maaliintulosta, katsotaan keskeyttäneeksi.

Radan lyhennys

Rataa voidaan tarvittaessa lyhentää. Lyhennyksestä ilmoitetaan tuomarialuksesta (purjehduksen kilpailusäännöistä poiketen) viestilipulla P (sininen ja valkoinen keskusta), maali on aina maalilinjalla. Maaliin tulevalle veneelle, myös lyhennyksen yhteydessä, annetaan yksi lyhyt äänimerkki.

Konevoiman käyttö

Moottoria saa käyttää vain hätätapauksissa esim. karilta

irroittautumiseen. Moottorin käytöstä tulee raportoida tuomaristolle välittömästi kilpailun päätyttyä.

Keskeyttäminen

Veneen joka keskeyttää kilpailun, tulee ilmoittaa keskeytyksestä tuomarialukselle välittömästi keskeytyksen jälkeen. Tuomarialuksen puhelinnumero on 040-5381640 (Krister Sundqvist)

Protestit

Kirjalliset protestit jätettävä 1 tunnin kuluessa tuomarialuksen

rantauduttua tuomarialukseen tai kilpailutoimistoon.

Käytettävä tasoitus ja tuloslaskenta

FinRating -laskennassa käytetään aikaa-ajalle laskentaperiaatetta FinRating-säännön kohdan 6.2 mukaisesti. Lähtökohtana on kaikkien tuulialueiden perusluku (tuulialue 4-8 m/s). Jos kolmen sääennusteita Savonlinnaan tuottavan toimijan (ilmatieteenlaitos.fi, foreca.fi ja yr.no) 4.7. klo 8.45 ilmoittama tuuliennuste klo 11-15 ei nouse kertaakaan yli 4 m/s (ei koske puuska-arvioita), käytetään FinRating kevyen tuulen kerrointa. Jos taas kaikkien ennusteiden tuuli on koko ajan yli 8 m/s, käytetään kovan tuulen kerrointa. Käytettävä kerroin ilmoitetaan kipparikokouksessa. Jos koko kilpailun ajan sää poikkeaa oleellisesti ennusteesta, järjestäjä voi muuttaa käytettävän kertoimen. FinRating-säännön suosituksen mukaan kerrointa koskevaa päätöstä ei voi protestoida eikä siitä voi esittää hyvityspyyntöä.

HAUSKAA JA REIPASTA PURJEHDUSMIELTÄ